62022TJ0702_INF
Rozsudok Všeobecného súdu (piata komora) z 18. decembra 2024 –TA a i./Komisia (Slobodné pásmo Madeira)
(veci T‑702/22, T‑704/22, T‑705/22 a T‑710/22 až T‑712/22) (
1
)
„Štátna pomoc – Slobodné pásmo Madeira – Schéma pomoci uplatňovaná Portugalskom – Rozhodnutie, ktorým sa konštatuje nesúlad schémy s rozhodnutiami K(2007) 3037 v konečnom znení a C(2013) 4043 final a ktorým sa táto schéma vyhlasuje za nezlučiteľnú s vnútorným trhom a nariaďuje sa vymáhanie pomoci vyplatenej podľa uvedenej schémy – Žaloba o neplatnosť – Aktívna legitimácia – Záujem na konaní – Prípustnosť – Povinnosť odôvodnenia – Pojem ‚existujúca pomoc‘ v zmysle článku 1 písm. b) bodu ii) nariadenia (EÚ) 2015/1589 – Sloboda usadiť sa – Voľný pohyb pracovníkov, občanov a kapitálu – Vrátenie – Legitímna dôvera – Právna istota – Právo vlastniť majetok“
1.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie, ktorým sa konštatuje čiastočná nezlučiteľnosť schémy pomoci s vnútorným trhom – Žaloba podniku, ktorý bol príjemcom individuálnej pomoci, ktorá bola poskytnutá na základe tejto schémy a ktorá musela byť vrátená – Prípustnosť
(Článok 263 štvrtý odsek ZFEÚ)
(pozri body 20 – 25)
2.
Žaloba o neplatnosť – Fyzické alebo právnické osoby – Záujem na konaní – Nevyhnutnosť skutočne existujúceho záujmu – Posúdenie v čase podania žaloby – Žaloba, ktorá môže priniesť žalobcovi prospech – Žaloba podaná podnikom, ktorý je príjemcom pomoci vyhlásenej Komisiou za nezlučiteľnú – Žaloba, ktorej cieľom je zabrániť vráteniu uvedenej pomoci – Prípustnosť
(Článok 263 štvrtý odsek ZFEÚ)
(pozri body 28 – 31)
3.
Pomoc poskytovaná štátmi – Existujúca pomoc a nová pomoc – Opatrenie, ktorým sa mení existujúca schéma pomoci – Vykonávanie schémy v rozpore s podmienkami stanovenými v rozhodnutí Komisie o schválení – Zmena majúca vplyv na podstatu schémy – Kvalifikovanie novej pomoci
[Článok 107 ods. 1, článok 107 ods. 3 písm. a) a článok 108 ods. 3 ZFEÚ; nariadenie Rady 2015/1589, článok 1 písm. b) bod ii) a článok 1 písm. c); nariadenie Komisie č. 615/2014, článok 15 ods. 4; rozhodnutie Komisie 2022/1414, odôvodnenia 150 až 207, 216 a 226]
(pozri body 38, 39, 87 – 124, 131 – 150, 155 – 165, 172 – 179)
4.
Akty inštitúcií – Odôvodnenie – Povinnosť – Rozsah – Rozhodnutie Komisie v oblasti štátnej pomoci – Rozhodnutie, ktorým sa konštatuje vykonanie schémy pomoci v rozpore s podmienkami stanovenými v rozhodnutí o schválení – Rozhodnutie obsahujúce údaje potrebné na to, aby sa jeho adresát mohol oboznámiť s dôvodmi jeho prijatia – Dostatočné odôvodnenie
[Článok 107 ods. 3 písm. a), článok 108 ods. 3 a článok 296 druhý odsek ZFEÚ; rozhodnutie Komisie 2022/1414, odôvodnenia 28, 96 až 110, 152 až 160, 168 až 176, 213, 214, 216 a 226, a články 1 až 4]
(pozri body 47 – 79)
5.
Pomoc poskytovaná štátmi – Vrátenie protiprávnej pomoci – Pomoc poskytnutá v rozpore s procesnými pravidlami článku 108 ZFEÚ – Prípadná legitímna dôvera príjemcov – Neexistencia okrem prípadu výnimočných okolností – Záruky poskytnuté vnútroštátnymi orgánmi, ktoré nemajú pôvod v konaní Komisie – Absencia legitímnej dôvery
(Článok 108 ods. 1 a 3 ZFEÚ; nariadenie Rady 2015/1589, odôvodnenie 25 a článok 16 ods. 1 a 2; rozhodnutie Komisie 2022/1414, odôvodnenia 181 až 207 a 216)
(pozri body 191 – 205, 208 – 210)
6.
Pomoc poskytovaná štátmi – Konanie vo veci formálneho zisťovania – Povinnosť pripojiť k rozhodnutiu o začatí konania príkaz na pozastavenie predmetného opatrenia – Neexistencia
(Článok 4 ods. 3 ZEÚ; článok 108 ods. 2 ZFEÚ)
(pozri body 206, 207, 220, 221)
7.
Pomoc poskytovaná štátmi – Vymáhanie protiprávnej a nezlučiteľnej pomoci – Porušenie zásady právnej istoty alebo práva vlastniť majetok – Neexistencia
(Články 107 a 108 ZFEÚ; nariadenie Rady 2015/1589, článok 16 ods. 1; rozhodnutie Komisie 2022/1414, odôvodnenia 1 až 9 a 96)
(pozri body 211 – 219, 222 – 227)
Výrok
1.
Veci T‑702/22, T‑704/22, T‑705/22 a T‑710/22 až T‑712/22 sa spájajú na účely vyhlásenia rozsudku.
2.
Žaloby sa zamietajú.
3.
TA, Poppysle – Comércio Internacional e Serviços, Sociedade Unipessoal, Lda (Zona Franca da Madeira), Durie – Trading e Serviços Internacionais, Sociedade Unipessoal, Lda (Zona Franca da Madeira), Starboard, Unipessoal, Lda (Zona Franca da Madeira), Caledonian – Serviços Internacionais, Sociedade Unipessoal, Lda (Zona Franca da Madeira) a Fuchinvest Real Estate Participações, Unipessoal, Lda (Zona Franca da Madeira), sú povinné nahradiť trovy konania.
(
1
)	Ú. v. EÚ C 24, 23.1.2023.